امریکا قوشمه ایالتلری, ایران تشقی ایشلر وزیری حسین عبداللهیان نینگ, "امریکا بیلن محبوس المه شووی بوییچه کیلیشیب آلگن لیکلری" حقیده گی بیاناتی نینگ توغری ایمس لیگینی بیلدیردی.
امریکا تشقی ایشلر وزیرلیگی سوزچیسی ند پرایس, عبداللهیان نینگ, "اوتگن کونلرده کیلیشیب آلدیک و امریکا تامانیده هیچ قنده ی بیر قیین چیلیک بولمس لیگی تقدیرده, قیسقه بیر مدت کیین محبوس المه شووی گه شاهد بوله دیگن لیگی میز نی اویله یمن" شکلیده گی سوز لری نینگ یلغان ایکن لیگینی معلوم قیلدی.
پرایس, اوشبو سوز لر بیلن علاقه لی بیرگن بیاناتیده, "بو طریقه یلغان لر عایله لر نینگ دردی نی ینه هم آرتیره دی.  ایرانده حقسیز بیر شکلده قملگن امریکا قوشمه ایالتلری وطنداشی اوچ کیشی نینگ آزاد ایتیلیشی اوچون جدی روشده سعی و حرکت قیلماقده میز.  بو کیشی لر آزاد ایتیلگونگه قدر توخته مسدن فعالیت یوریته میز" دییه قید ایتدی.
عبداللهیان, ایران تلویزیونی آرقه لی بیرگن بیاناتیده, "اوتگن ییل نینگ مارچ آییدن بیری امریکا قوشمه ایالتلری بیلن واسطه لی اوچره شوو لر نتیجه سیده بیر حجت امضالندی و تصدیقلندی.  ایندی ایسه بونینگ تطبیق ایتیلیشی بوییچه شرایط تامین ایتیلدی.  بیزنینگ جهتی میزدن هر نرسه تیار. امریکا قوشمه ایالتلری تامانی هم تخنیکی کوردیناسیون لری نی تکمیل قیلیش باسقیچیده" دییه قید ایتگن ایدی.
امریکا قوشمه ایالتلری ده ایران تبعه سی بعضی کیشی لر, تحریم لر نی اخلال قیلگن لیگی و ایران ده هم کمیده اوچ نفر امریکالیک جاسوسلیک ادعاسی بیلن قملگن وضعیتده.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
